
Potenciális új biomarkerek keresése korai stádiumú nem-kissejtes tüdődaganatban

Kulcsszavak: bioinformatika; biomarker; tumorbiológia; nem-kissejtes tüdődaganat
Klinikumban régóta ismert kórkép a tüdődaganat, de a kialakulás során létrejött molekuláris mechanizmusokat és sejtválasz folyamatok csak részben ismertek. A terápia fejlődéséhez, illetve a pontos pathomechanizmusok feltérképezéséhez új célpontok felfedezése szükséges.
Célom, hogy a korai stádiumú nemkissejtes tüdődaganatokból származó minták transzkriptomikai elemzése által olyan génexpressziós mintázatot azonosítsak, melyek fontos szerepet játszanak a korai tumorfenntartó mechanizmusok kialakulásában.
A munkám során felhasznált NGS adatokat a ENA adatbázisból töltöttem le, amelyhez tartozó etikai engedélyszám: ETT TUKEB, NNGYK/27869-5/2024 EKU. Bioinformatikai elemzés első részét Galaxy-val végeztem, ubuntu és bioconda csomagokkal validáltam. E lépés célja a szekvenált RNS minták feldolgozása, átalakítása a következő analízisekhez.
Ezután, a gének számszerűsített expressziójából differenciális génexpressziót számoltam edgeR csomagot használva, a tumor és normál minták adatainak összehasonlításával. Ennek eredményét használtam útvonal analízisekhez, melyek segítenek biológia szempontból megérteni az adott eltérő expressziójú gének jelentőségét és szerepét a tumor fenntartásában. A differenciális génexpresszió eredményét felügyelt machine learning készítésétre is használtam. Ezen machine learningek mintázatot keresnek megadott adatok alapján, melyek alapján minél nagyobb pontossággal tudják elkülöníteni a tumoros mintákat a normál mintáktól. A modellt használva kiszámoltattam az adott gének fontosságát az elkülönítésben, mean decrease accuracy és mean decrease gini értékek alapján 22 gént szűrtem ki, melyek a legfontossabbnak bizonyultak a tumor-normál elkülönítésben. Csak ezen gének felhasználásával készített randomForest modell, a TCGA adatbázisból letöltött adatokat 0.96 pontossággal tudta elkülöníteni tumoros és normál mintákra.
Biológia jelentőség és eddig leírt irodalmi adatok alapján választottunk ebből a 22 génből, melyek fontosságát és szerepét QPCR technikával kísérletes úton is szeretnénk bizonyítani, amihez a primer tervezés már meg is történt.
 



